Voldoen jy aan arbeidswetgewing? Evalueer waar jy staan- LWO - Werkgewersorganisasie - Employers organisation
You are here: Home » Nuus » Nuus » Voldoen jy aan arbeidswetgewing? Evalueer waar jy staan
Voldoen jy aan arbeidswetgewing? Evalueer waar jy staan
Die verpligtinge wat arbeidswetgewing aan werkgewers stel, is nie onderhandelbaar nie. Nie-nakoming daarvan kan vir werkgewers ernstige boetes, en selfs tronkstraf inhou wat opgelê word deur die Departement van Arbeid. Dit is belangrik dat die werkgewer vertroud is met arbeidswetgewing en deurlopend die korrekte prosedures volg met die nodige administratiewe ondersteunng.
Dit is baie belangrik om in ag te neem watter rol arbeid in die werksplek speel. Enige werkgewer moet ook verstaan dat wetgewing tot die werkgewer se voordeel gebruik kan word.
Hiermee ‘n kort kontrolelys om jou nakoming van arbeidswetgewing te evalueer:
Is u gerigistreer by die Vergoedingskommissaris?
Is u gerigistreer by die Werkloosheidsversekeringsfonds?
Het elke werknemer ‘n getekende dienskontrak wat voldoen aan toepaslike arbeidswetgewing?
Is dokumentasie rakende die volgende aspekte in orde?
Ontvang elke werknemer ‘n salarisstrokie wat voldoen aan arbeidswetgewing?
Word verlof reg hanteer in terme van dokimentasie en prosedure?
Het die werksplek ‘n dissiplinêre kode wat relevant en op datum is? Kan die werkgewer bewys dat alle werknemers bewus is daarvan en die inhoud verstaan?
Is daar ‘n afskrif van die Wet op Beroepsgesondheid en -veiligheid (asook relevante regulasies van toepassing) beskikbaar in die werksplek? Is daar opsommings van die Wet op Basiese Diensvoorwaardes, asook die Wet op Billike Werksgeleenthede beskikbaar in die werksplek?
Word daar ‘n personeellêer vir elke werknemer gehou om die volgende inligting te rekordeer:
paspoort/werkspermit (waar van toepassing)
‘n Belied lig werknemers in rondom die reëls ten opsigte van ‘n spesifieke onderwerp. Beleide word nie onderskryf deur arbeidswetgewing nie, maar stel die werkgewer se eie reëls in die werksplek. Hierdie reëls moet redelik wees. Is die volgende algemene beleide in orde:
‘n Prosedure is ‘n vasgestelde of amptelike manier om ‘n situasie te hanteer. Dit word in plek gestel om werknemers en werkgewers in te lig rondom die nodige stappe wat gevolg moet word wanneer ‘n spesifieke insident plaasvind. Is die volgende algemene prosedures in orde:
Dissiplinêre verhoor prosedure (en progressiewe dissipline)
Besering aan diens prosedure
Betaal u ten minste die minimum loon?
Is u ‘n aangewese werkgewer in terme van die Wet op Billike Werksgeleenthede. Word daar aan die vereistes wat aan aangewese werkgewers gestel word, voldoen?
Voldoen u aan die Wet op Vaardigheidontwikkeling indien die minimum vereistes om te moet voldoen aan die wetgewing, op u van toepassing is?
Word daar aan die Wet op Beroepsgesondheid en -veiligheid voldoen in terme van administrasie verpligtinge, opleiding, beskermende klere, risiko analises, noodhulp, ‘n bywoningsregister, brandblussers, higiëne, kentekens, ens.?
Indien daar ‘n vakbond in u werksplek is, het u ‘n erkenningsooreenkoms met die vakbond?
Die verhouding tussen die werkgewer en werknemer is gebaseer op wedersydse voordele en respek. Duidelike reëls en riglyne verseker dat wrywing en misverstande beperk word. Dit sal op sy beurt nie net produktiwiteit nie, maar ook ‘n positiewe werksomgewing bevorder.
Vele besigheidsrisiko’s moet dus daagliks deur die werkgewer bestuur word. Die beste wyse waarop ‘n werkgewer arbeid as besigheidsrisiko kan aanspreek, is om proaktief op te tree. Verseker dus dat die dienskontrakte, salarisstrokies, dissiplinêre kode, prosedures en beleide in plek is en hierdie dokumentasie aan toepaslike wetgewing voldoen.
Mariëtte Redelinghuys is a Senior Legal Advisor at the LWO Employers Organisation, registered with the Department of Labour. She is an LLB graduate and admitted attorney of the High Court who practised as such for a period of 4 years after completion of her articles. Thereafter she joined the corporate world where she has worked as a legal advisor, concentrating her efforts on Labour- and Consumer Law. Mariëtte is currently enrolled for her Masters degree (LLM) in Labour Law at the University of Pretoria.
Latest posts by Mariëtte Redelinghuys (see all)
Die rol van arbeid in jou werksplek - December 15, 2017
Werkloosheidsversekeringsfonds (WVF) - November 17, 2017
My werknemer is aanhoudend laat… - May 17, 2017
My werknemer is aanhoudend laat…May 17, 2017 - 1:48 pm
Diefstal in die werksplekMay 26, 2017 - 8:40 am
Verlof – wanneer word dit uitbetaal?May 31, 2017 - 2:24 pm
Nuwe minimum loon vir die LandbousektorJanuary 25, 2018 - 3:20 pm
Dienskontrakte – wat moet ek gebruik?January 18, 2018 - 10:19 am
Kontrak skoonmakers minimum loonDecember 19, 2017 - 1:20 pm
← Sosiale media in die werksplek (previous entry)
(next entry) My werknemer is aanhoudend laat… →